У Вікіпедыі ёсць артыкулы пра іншых асоб з прозвішчам Рамашкін.
**Уладзімір Іванавіч Рамашкін** (эрз.: Йовлань Оло; 6 верасня 1951, Дубенскі раён, Мардоўская ССР, СССР — 29 жніўня 2002 Саранск) — дзеяч макшанскага, каратайскага, церуханскага і эрзянскага культурнага адраджэння канца XX стагоддзя, фалькларыст, музыкант, кінадакументаліст. Эрзя.

Біяграфія
---------

У 1975 годзе Уладзімір Рамашкін скончыў дырыжорска-харавое аддзяленне Саранскага музычнага вучылішча імя Л. П. Кірукова (клас кандыдата мастацтвазнаўства Мікалая Іванавіча Баяркіна), у 1980 годзе — дырыжорска-харавы факультэт Казанскай кансерваторыі (клас педагога Аляўціны Уладзіміраўны Булдаковай), у 1986 — аспірантуру пры НДІМЛГЭ (сектар фальклору і мастацтва).

У 1980 - 1989 гадах з'яўдляўся быў навуковым супрацоўнікам сектара фальклору і мастацтва Мардоўскага навукова-даследчага інстытута мовы, літаратуры і гісторыі. У 1986 годзе выйшла яго манаграфія «Пра некаторыя асаблівасці традыцыйнага песеннага мастацтва мардвы-каратаяў», у якой апісаў фальклор каратайскіх сёлаў у Татарскай АССР. Пазней Уладзімір Рамашкін выступіў як сцэнарыст і кінематаграфіст, пры яго ўдзеле былі створаны дакументальныя фільмы «Каратаі» (руск.: Каратаи) і «Вытокі» (руск.: Истоки). Здымаўся ў музычнай тэлестужцы "Пра што спявае «Торама»" (руск.: О чем поет «Торама»). З 1990 выкладаў музычныя дысцыпліны ў Рэспубліканскім вучылішчы культуры ў Саранску.

Найбольш вядомая праца Уладзіміра Рамашкіна — стварэнне этнамузычнага гурта Торама, у рэпертуар якой увайшлі эрзянскія, макшанскія, каратайскія песні. Рэпертуар гурта аб'ядноўваў традыцыі розных этнаграфічных груп, што насяляюць мардоўскі край. Гурт быў часткова сямейным: да актыўнага ўдзелу ў ім Уладзімір Рамашкін прыцягнуў сваіх сыноў — Віталя і Андрэя.

У апошнія гады жыцця, у кантакце з рускім рэканструктарскім рухам, Уладзімір Рамашкін узначаліў маладзёжны рух «Од Вий» (Новая сіла).

Гурт Торама працягвае канцэртаваць і запісваць альбомы.

Узнагароды
----------

* Заслужаны дзеяч культуры Рэспублікі Мардовія.
* Кавалер ордэна Крыж Святой Марыі за вялікі ўнёсак у развіццё і распаўсюджванне фіна-ўгорскай культуры ў свеце (7 сакавіка 2001).
* Лаўрэат прэміі імя А. П. Рабава за ўнёсак у захаванне і развіццё эрзянскай мовы (2002)

Музей Уладзіміра Рамашкіна
--------------------------

«Этна-Куда» імя У. І. Рамашкіна (с. Падлесная Таўла, Мардовія)
6 верасня 2006 года (ва ўгодкі 55-годдзя музыканта) у сяле Падлесная Таўла Качкураўскага раёна Мардовіі адкрыўся ўнікальны дом-музей «Этна-Куда» імя У. І. Рамашкіна. У 1989 годзе, тады яшчэ малады, нікому не вядомы музыкант набыў невялікі дамок у сяле, палюбіўшы яго, ягоных добрых, простых жыхароў і навакольную прыроду з першага позірку. Быўшы ўжо вядомым фалькларыстам ён марыў пра этна-турыстычны маршрут у гэтае сяло, бо яно вядома як цэнтр эрзянскай традыцыі разьбы па дрэве. Штогод праводзіцца фальклорны фестываль старажытнай эрзянскай і макшанскай песні «Торамась терди» прысвечаны дню нараджэнню Уладзіміра Іванавіча Рамашкіна.

Зноскі
------

1. ↑  Мир глухих и слабослышащих Республики Мордовия. // Поездка в Подлесную Тавлу… Архівавана 3 жніўня 2017. (руск.)
2. 1 2 3  «Эрзянь Мастор» // Звезда упала — свет её остался. Жизненный и творческий путь Йовлань Оло Архівавана 10 верасня 2018. (руск.),  (эрз.)
3. ↑  Ромашкин В.И. О некоторых особенностях традиционного песенного искусства мордвы-каратаев // Фольклор в творчестве мордовских писателей и композиторов / Тр. МНИИЯЛИЭ. Вып. 86. – Саранск, 1986. (руск.)
4. ↑  Merja SALO. Katoava mordvalainen identiteetti – karatait ja Saratovin alueen ersäläiset  (фін.)
5. ↑  Мордовия музыкальная // Музыкальный фольклор мордвы-каратаев  Архівавана 25 чэрвеня 2016. (руск.)
6. ↑  Известия Мордовии//В Мордовии почтили память Владимира Ромашкина Архівавана 27 мая 2016. (руск.)
7. ↑  Евдокимова Т. Его «Торама» звучит на весь мир. // Вперед. Атяшевского района. – 14 сентября. – С. 4.
8. ↑  ЭТНОТУРИЗМ В МОРДОВИИ: ПЯТЬ МЕСТ, КОТОРЫЕ ОБЯЗАТЕЛЬНО СТОИТ ПОСЕТИТЬ ТУРИСТАМ! Архівавана 26 мая 2019.

Спасылкі
--------

* Некралог на Torama.ru Архівавана 27 студзеня 2010.


|  |  |
| --- | --- |
| ⚙️   Тэматычныя сайты | MusicBrainz |